stanford-oval/wikipedia huggingface dataset:
פרנק סטלה
עבודות > סוף שנות ה-50 – אמצע שנות ה-60

עם המעבר לניו יורק החל ליצור עבודות שמדגישות את התמונה כאובייקט. בשנים אלו יצר סדרה של ציורים בשם "הציורים השחורים" ובהם פיתח רעיונות חדשים של קומפוזיציה ציורית. הוא השתמש בסדרה זו בצבע אמייל תעשייתי לפרסומות ועשה סטריפים (רצועות) רוחביים ברווחים שווים על גבי הקנבס. בין הפסים האלו הוא הותיר את השטח לא צבוע.
בשנים אלו החל להשתמש בבד ציור מעוצב (אנ') (בדי ציור שאינם מרובעים או מלבניים) כמו למשל בסדרת "Irregular Polygon series".
סטלה דחה את מבקרי האמנות שרצו לפרש את עבודתו באמירה ידועה שלו "מה שאתה רואה זה מה שאתה רואה" שהפכה למוטו הלא רשמי של תנועת המינימליזם.
עבודות > שנות ה-60 – שנות ה-70

ב-1970 המוזיאון לאמנות מודרנית הציג תערוכה רטרוספקטיבית לסטלה ובכך הפך לאמן הצעיר ביותר שקיבל תערוכה כזו.
בסדרת "הכפר הפולני" - Polish Village series (1973) ובסדרות נוספות בשנים אלו, הציג סטלה עבודות תבליט שאותן כינה "ציור מקסימליסטי" בשל איכויותיו הפיסוליות - תבליטיות.
ב-1969 יצר סמליל לכבוד 100 שנה למוזיאון המטרופוליטן לאמנות.
בתור חובב מרוצי מכוניות הוזמן סטלה ב-1976 על ידי BMW לצייר על מכונית BMW E9.
עבודות > שנות ה-80 ואילך

באמצע המאה ה-80 עד אמצע ה-90 סטלה יצר סדרה של עבודות המתבססות על יצירתו של הרמן מלוויל על הליוויתן מובי דיק.
ב-1993 יצר ציור קיר ענק עבור תיאטרון הנסיכה מווילס (אנ') שבטורונטו.
בתחילת שנת 2010 החל להשתמש במחשב ככלי עזר לעיצוב פסלים.
סטלה הציג בתערוכות רבות במוקדים מרכזיים כגון מוזיאון סולומון ר. גוגנהיים, אוסף פיליפס, מוזיאון בולטימור לאמנות (אנ'), המוזיאון לאמנות מודרנית ועוד.
הערות שוליים

↑  Charles Darwent, Frank Stella obituary, הגארדיאן, ‏5 במאי 2024
↑  Daniel Marzona, Minimal Art, עמוד 10-9
↑  Frank Stella: Irregular Polygons, יוטיוב
↑  MoMA, Frank Stella
↑  FRANK STELLA: POLISH VILLAGE SKETCHES, 1972-1974, ‏2019
↑  CSL 2275981 פרנק סטלה ב.מ.וו 3.0
↑  Understanding Stella: The Moby Dick series
| --- | --- |
בקרת זהויות :  NLI: 987007522301005171  PLWABN: 9810550731605606  AAG: 405  AGSA: 10238  BIBSYS: 90239346  BNE: XX1052855  BnF: cb12088913v (data)  CiNii: DA01536356  GND: 118753398  ISNI: 0000 0001 2144 3757  KulturNav: 5d704c8d-3c3f-4c06-a7ff-c504ef5d7df7  LCCN: n50020749  LNB: 000163790  NDL: 00475587  NGV: 3819  NKC: kup20010000095083  NLA: 35491886  NLK: KAC202286593  NSK: 000319269  NTA: 070085188  RERO: 02-A003862455  RKD: 75011  SNAC: w6xd3r5t  SUDOC: 029216133  TePapa: 2156  Trove: 972468  ULAN: 500020533  VcBA: 495/141079  VIAF: 95807455   WorldCat (עם VIAF): 95807455
פרידייש גרוס

| --- | --- |

 לידה:  16 בנובמבר 1798 אוראדיה, ממלכת הבסבורג 
 פטירה:  3 בינואר 1858 (בגיל 59) אוראדיה, האימפריה האוסטרית 
 מדינה:  הונגריה 
 השכלה:  אוניברסיטת אטווש לוראנד (1819)  אוניברסיטת וינה (1825) 
 
פרידייש גרוס (בהונגרית: Grósz Frigyes; נאג'ווארד, 16 בנובמבר 1798 – נאג'ווארד, 3 בינואר 1858) היה דוקטור לרפואה, רופא עיניים, סופר יהודי-הונגרי.
ביוגרפיה

פרידייש גרוס נולד במשפחה יהודית. אביו משה גרוס היה אחד מפרנסי הקהילה בעירו. ב-1816 הפך לסטודנט באוניברסיטת פשט (נדיר ביותר ליהודי באותה תקופה). בשנת 1819 קיבל תואר דוקטור לפילוסופיה. הוא למד לאחר מכן רפואה בווינה. בשנת 1825 קיבל את התואר דוקטור לרפואה וכירורג. בשנים 1825–1829 עבד כרופא הית אצל התעשיין לאנג בטלץ' שבמוראביה. הוא הקים שם בית חולים למחלות עיניים. הוא ביקר באתרי ספא של צ'כיה וגרמניה והעשיר את הידע הבלניולוגי שלו. לאחר מותו של לאנג, חזר לעיר הולדתו ועבד בה משנת 1829 כרופא הראשון בבית חולים יהודי. בשנת 1830 ייסד שם בית חולים לעיוורים עניים, וטיפל בחולים אלה ללא תשלום. כפי שכתבו מעריציו, בית החולים לרפואת עיניים היה ביישוב סמוך שנטמע בתוך העיר בשנת 1848, בחלק היפה והבריא ביותר של העיר. הגן האנגלי והטיילות לצד בית החולים נבנו לרווחת החולים שראייתם שבה אליהם עקב הטיפול. מבין 18 חדרי המוסד, 15 יועדו חולי העיניים, חדר מרווח עם חלונות מהרצפה עד לתקרה וכן מרפסת היה עבור הניתוחים, היה חדר לרופא המפקח. וחדר לאחות.
גרוס טיפל במהך חייו ב-40,000 חולי עיניים באזור ובסביבתו וביצע 1,500 ניתוחי קטרקט בהצלחה. ב-26 במאי 1856 גם פרנץ יוזף הראשון, קיסר אוסטריה ומלך הונגריה ביקר בבית החולים שלו והעניק לו עיטור הצטיינות מוכתר בשל הישגיו וזכויותיו את עיטור מסדר פרנץ יוזף. גרוס קיבל תעודת הוקרה גם על פועלו במהלך השריפה של 1836 ושל השיטפון של 1846. בפגישה שערך בקושיצה ב-1846 הציע להקים גם שם מחלקת עיניים.
משפחתו

אביו, היה משה גרוס (? -1817); בנו היה אלברט גרוס (1819–1901); נכדו, אמיל גרוס (1865–1941); נינו, אישטוואן גרוס (1909–1985), כולם היו רופאי עיניים.
כתביו

מאמריו התפרסמו בכתב העת של "רופאים וחוקרי טבע הונגרים":
1844 הערות על הקדחת השוררת באזורים השטוחים של הונגריה
1845 על מרחצאות לאסלו הקדוש והמים המינרליים של מחוז ביהור, על הקטרקט, ועל המים המינרליים של הונגריה וטרנסילבניה
1847 על מספר חולי עיניים ועיוורים שניתנים לריפוי בהונגריה
1863 תוכנית למוסדות ריפוי וסיעוד חינם לעיוורים ולעיוורים בר ריפוי, עם תיאור קצר של המוסד הרפואי של בית החולים
כתביו > כתבי מחקריו

1. Dissertatio inaug. chemico-pharmacologico-medica de chinina et cinchonina earum e corticibus chinae educendi methodo, atque usu medico, observationibus comprobato. Vindobonae, 1826.
2. נתונים סטטיסטיים על פעולת מוסד העיוורים העניים, הקיים באוראדיה משנת 1830, וכמה מילים על עתידו של מוסד זה, באשר למוסדות העיוורים העניים שיוקמו במספר מקומות בהונגריה ובטרנסילבניה כדי להקל על העיוורון בקרב החקלאים שלנו. אוראדיה, 1846.
3. Die Augenkrankheiten der grossen Ebenen Ungarns. Statistische Uebersicht der Leistungen der Privat-Augenkrankenheilanstalt für Arme in Gross-Wardein durch fünfundzwanzig Jahre von 1830–56. Nagyvárad, 1857.
4. Die Augenkrankheiten der grossen Ebenen Ungarns (Nagyvárad, 1857) - מחלות העיניים של המישור ההונגרי הגדול - נאג'ווארד, 1857
הוקרה

מסדר פרנץ יוזף (1856)
הנצחה

הקהילה היהודית בעיר הולדתו הקימה אנדרטת שיש בבית החולים היהודי שם; תמונתו המצוירת בשמן נמצאת בגלריה של המוזיאון הלאומי; דיוקנו הליטוגרפי הוכנה בפשט, ללא שם האמן.
ב-12 בנובמבר 2010, הוקם לוח זיכרון למייסד בית החולים הראשון לרפואת עיניים באוראדיה, כלומר לזכרו של ד"ר פרידייש גרוס. הלוח הוצב על בניין מרפאת העיניים של Medsystem באוראדיה.
לקריאה נוספת

Magyar életrajzi lexikon IV: 1978–1991 (AZ) (לקסיקון ביוגרפי הונגרי. עורכת ראשית אגנש קניירש. 1994. ISBN 963-05-6422-X
לקסיקון יהודי הונגרי. 1929. עורך פטר אויווארי. פרידייש גרוס.
קלמן צ'טני: ד"ר פרידייש גרוס והמוסד הרפואי של עיוורים עניים בנאג'ווארד. עיתון יום ראשון, 3 במאי 1857 כרך. מס' 18
אנדראש גרגיי: לקסיקון של רופאים יהודים הונגרים מפורסמים (מצטיינים). בודפשט, הוצאת מכבי, 2001.
פאל גויאש: חייהם ויצירותיהם של סופרים הונגרים. אגודת הספרנים והארכיונאים ההונגרים. 1939–1944
ד"ר גבריאלה יאנצ'יץ': דיוקנאות של רופאים הונגרים. בודפשט, הוצאת מדיצינה, 1990.
יוז'ף סיניאי: חייהם ויצירותיהם של סופרים הונגרים. בודפשט, 1891-1914. ויקטור הורניאנסקי
לקסיקון הזמנים החדשים 1936
Új magyar életrajzi lexikon II. (D – Gy) (לקסיקון ביוגרפי הונגרי חדש. 2001). ISBN 963-547-414-8
הערות שוליים

↑  קורות חיים מאת יוז'ף סיניאי באתר Arcanum (בהונגרית)
↑  „Ez intézetben gyógyíttatott 1830-tól 1855-ig 752 egyén; ezek között volt: földmívelö 482, kézmíves 123, kereskedő 61, cs. kir. katona 39, tanító 16, lelkész 15, hivatalnok 12, tanuló 2 és bába 2.” Vasárnapi Ujság – 1857. május 3. 4. évf. 18. szám, címlap
↑  Névpont.hu
↑  DKA
| --- | --- |
בקרת זהויות :  ISNI: 0000 0003 5908 5291  SUDOC: 088802418  VIAF: 215008043   WorldCat (עם VIAF): 215008043
פרד ניל

| --- | --- |
אין תמונה חופשית
 לידה:  16 במרץ 1936 קליבלנד, ארצות הברית 
 פטירה:  7 ביולי 2001 (בגיל 65) סיינט פיטרסברג, ארצות הברית 
 שם לידה:  פרדריק ראלף מורלוק ג'וניור
 מוקד פעילות:  ארצות הברית 
 תקופת הפעילות:  מ-1964 
 סוגה:  בלוז, פולק
 שפה מועדפת:  אנגלית 
 כלי נגינה:  גיטרה, שירה
 חברת תקליטים:  קפיטול רקורדס 
 www.fredneil.com
 פרופיל ב-IMDb
 
פרד ניל (באנגלית: Fred Neil;‏ 16 במרץ 1936 – 7 ביולי 2001) היה זמר פולק אמריקאי שפעל בשנות ה-60 ותחילת שנות ה-70. ניל מוכר בעיקר בשל גרסאות כיסוי של מוזיקאים שונים לשיריו, ובהם ביצועו של הארי נילסון ל"Everybody's Talkin", שהפך ללהיט לאחר שנכלל בפסקול הסרט "קאובוי של חצות" ב-1969. על אף שניל הוא מוזיקאי מוערך בסוגת הפולק, הוא נרתע מסיבובי הופעות, ובילה חלק ניכר מ-30 השנים האחרונות לחייו בסיוע בשימור דולפינים.
חייו

פרד ניל נולד בשם פרדריק ראלף מולוק ג'וניור, בקליבלנד, אוהיו. לדברי ניל, הלה אימץ את שם הבמה שלו מסבתו, אדי ניל, בשל אהבתו אליה. בסביבות 1947, כשהיה בכיתה ו', החל לנגן בגיטרה. לאחר שירות צבאי של שנתיים בחיל הים האמריקאי, בסוף שנות ה-50, החל ניל לכתוב שירים ולהופיע. במקביל, כתב והלחין ניל שירים עבור מוזיקאים אחרים במסגרת עבודתו בבניין בריל בניו יורק. בין היתר, שיריו בוצעו והוקלטו על ידי אמני רוק המוכרים ביותר באותה תקופה, כמו באדי הולי (Come Back Baby, 1958) ורוי אורביסון (Candy Man, 1961).
בשנת 1964 הוציא ניל את ה-LP הראשון שלו, "Tear Down The Walls"‏ (1964) אשר הוקלט עם וינס מרטין. ב-1965 ניל הוציא את אלבומו "Bleecker & MacDougal" בחברת אלקטרה רקורדס, אשר הוצא מחדש ב-1970 תחת השם "A Little Bit of Rain". ב-1967 יצא אלבומו "Fred Neil", אשר הוקלט במהלך מגוריו בגריניץ' וילג' ובקוקונט גרוב.
שירים הידועים ביותר של ניל הם "Other Side of This Life" שבוצע על ידי ג'פרסון איירפליין באלבום ההופעה שלהם "Bless Its Pointed Little Head"; ו"הדולפינים", שזכה לגרסאות כיסוי על ידי אמנים שונים במשך השנים, ביניהם לינדה רונסטאדט, It's a Beautiful Day, ‏The The‏, בילי בראג, בת' אורטון וטים באקלי.
דיסקוגרפיה > אלבומים

1964: Tear Down the Walls (Elektra) עם וינס מרטין
1965: Bleecker & MacDougal (Elektra), הוצאה מחדש ב-1970 בתור A Little Bit of Rain
1966: פרד ניל (קפיטול), הוצא מחדש ב-1969 בשם Everybody's Talkin'
1967: סשנים (קפיטול)
1971: Other Side of This Life (קפיטול)
דיסקוגרפיה > קומפילציות

1986: The Very Best of Fred Neil (See for Miles)
1998: הצדדים הרבים של פרד ניל
2003: האם אי פעם חשבת עליי? (רב-אולה)
2004: The Sky Is Falling: The Complete Live Records 1965–1971 (Rev-Ola)
2005: Echoes of My Mind: The Best of Fred Neil 1963–1971 (רייבן)
2008: Trav'lin' Man: The Early Singles (Fallout)
הערות שוליים

↑  Doc Rock. "The Dead Rock Stars Club 2001". Thedeadrockstarsclub.com. נבדק ב-12 באוקטובר 2015. {{cite web}}:  (עזרה)
↑  "Fred Neil and the '60's folk scene in New York". www.furious.com. נבדק ב-5 בדצמבר 2010. {{cite web}}:  (עזרה)
↑  Dick Weissman (2006). Which Side Are You On?: An Inside History of the Folk Music Revival in America. Continuum International Publishing Group. ISBN 0-8264-1914-3. נבדק ב-5 בדצמבר 2010. {{cite book}}:  (עזרה)
↑  Rush Evans (בספטמבר 2001). "Searching for the Dolphins: The Mysterious Life of Fred Neil". Discoveries magazine. נבדק ב-5 בדצמבר 2010. {{cite journal}}:  (עזרה); Cite journal requires |journal= (עזרה)
↑  Various Mojo Magazine (1 בנובמבר 2007). The Mojo Collection: 4th Edition. Canongate Books. pp. 77–. ISBN 978-1-84767-643-6. {{cite book}}:  (עזרה)
↑  Mathew J. Bartkowiak; Yuya Kiuchi (15 ביוני 2015). The Music of Counterculture Cinema: A Critical Study of 1960s and 1970s Soundtracks. McFarland. pp. 136–. ISBN 978-0-7864-7542-1. {{cite book}}:  (עזרה)
↑  Strong, Martin C. (2000). The Great Rock Discography (5th ed.). Edinburgh: Mojo Books. p. 683. ISBN 1-84195-017-3.
| --- | --- |
בקרת זהויות :  NLI: 987007273264905171  BNE: XX1047127  BnF: cb14042798h (data)  GND: 135256720  ICCU: LO1V268109  ISNI: 0000 0001 1745 594X  LCCN: n92089820  MusicBrainz: f51a55d0-5f9a-4df9-8a05-ab7bf56fa49d  NTA: 07102493X  VIAF: 14973824   WorldCat (עם VIAF): 14973824
פרנתודון

| פרנתודון |
| --- | --- |
איור אפשרי של פרנתודון  פרנתודון בהשוואה לאדם
תקופה
קרטיקון תחתון, 132 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
סוג:: פרנתודון
מין:: Paranthodon africanus
שם מדעי
 Paranthodon

פרנתודון (שם מדעי: Paranthodon) הוא סוג של דינוזאור ממשפחת הסטגוזאוריים שחי באפריקה. בניגוד למרבית הסטגוזאורים הוא חי בתור הקרטיקון (במשך הבריאסיאן ותחילת הולנגינאן שבקרטיקון התחתון) לפני 132 מיליון שנה. הוא התגלה בממצאים בדרום אפריקה (פרובינציית כף התקווה הטובה) ב-1845 ונחקר בידי ריצ'רד אוון ששייך את הממצאים החלקיים שלו (שרידי שיניים, חוליות בודדות ועצמות גולגולת חלקיות) לזוחל הדרום אפריקאי אנתודון (Anthodon) מהסדרה פרוקולופונומורפה, והשרידים הוצבו במוזיאון להיסטוריה של הטבע. מאוחר יותר הוגדר ב-1929 בידי החוקר ההונגרי פרנץ נופקסה (אנ') שראה בו סוג דומה לפלאוסקינקוס (שבהמשך בוטל). שמו ניתן על שם הסוג אנתודון עם התחילית "Para" - קרוב. בסוג נכלל מין יחיד - Paranthodon africanus, על שם הימצאו באפריקה.
מחקר משנת 1970 בדק את הממצאים של הפרנתודון והחליט לשייכו במקום לאנקילוזאורים לקבוצת הסטגוזאורים, כשחוקרים רבים רואים בו גם שייך למשפחת הסטגוזאוריים.
החוקר תומאס ר. הולץ הבן מעריך שגודלו הגיע לאורך 5 מטרים ולמשקל קטן יחסית של 454 עד 954 קילוגרם בממוצע. הוא היה אוכל צמחים בעל שיניים טוחנות גדולות שסייעו להתמודד עם צמחייה קשיחה ששררה בערבות דרום אפריקה הקדומה.
הערות שוליים

↑  Holtz, T.R. Jr. (2014). "Supplementary Information to Dinosaurs: The Most Complete, Up-to-Date Encyclopedia for Dinosaur Lovers of All Ages".
פרנסיס, דוכס טק

פרנסיס, דוכס טק (פרנסיס פול צ'ארלס לואיס אלכסנדר, באנגלית: Francis, Duke of Teck; ‏28 באוגוסט 1837 – 21 בינואר 1900), עד 1863 היה ידוע כ"פרנץ, רוזן הוהנשטיין", היה אציל גרמני ומאוחר יותר חבר במשפחת המלוכה הבריטית. הוא היה אביה של מרי מטק, רעייתו של ג'ורג' החמישי, מלך הממלכה המאוחדת, ולפיכך הסבא רבא של המלכה אליזבת השנייה.
ביוגרפיה > ראשית חייו

פרנסיס נולד באוסייק (כיום בקרואטיה). אביו היה אלכסנדר, דוכס וירטמברג, בנו של לודוויג, דוכס וירטמברג. אמו הייתה הרוזנת קלודין רהדי פון קיש-רהדה. הנישואין בין השניים היו מורגנטיים, כלומר שלפרנסיס לא היו זכויות בסדר הירושה של ממלכת וירטמברג. שמו בלידתו היה פרנץ, רוזן הוהנשטיין, לאחר שאמו נעשתה רוזנת הוהנשטיין בזכות עצמה על ידי פרדיננד הראשון, קיסר אוסטריה.
בין השנים 1849 – 1853 הוא התחנך באקדמיה הקיסרית האוסטרית להנדסה והתגייס אל הצבא האוסטרו-הונגרי כפרש. הוא שירת כקצין תחת פיקודו של הרוזן ווימפפן באיטליה במהלך מלחמת אוסטריה-סרדיניה ועוטר במדליית זהב על שירות בהצטיינות בקרב סולפרינו ובמדליית ארד על שירותו במלחמה ב-1859.
בשנת 1863 קיבל פרנסיס את התואר דוכס טק, בשנת 1866 הוא לחם במלחמת שבעת השבועות, ולקראת נישואיו הוא פרש מהצבא האוסטרו-הונגרי ב-1866 ועבר לאנגליה.
ביוגרפיה > נישואין

כצאצא של נישואין מורגנטיים, ומבלי זכות לרשת את כתר המלוכה, לא היה פרנסיס חתן מבוקש עבור נסיכות ברוב בתי המלוכה האירופאים. בנוסף, הכנסתו הכספית הייתה נמוכה בהשוואה לנסיכים אירופאים אחרים. לפיכך, הוא נישא לבת למשפחה עשירה, בת דודה מדרגה שלישית של אביו (שניהם צאצאים של ג'ורג' השני, מלך בריטניה), הנסיכה מרי אדלייד מקיימברידג', בתו הצעירה של הנסיך אדולפוס, דוכס קיימברידג' ונכדתו של ג'ורג' השלישי, מלך הממלכה המאוחדת, שהייתה ידועה בכינוי "מרי השמנה" (Fat Mary) בשל ממדי גופה. עקב העובדה שבאותה עת הייתה מרי כבר בשנות השלושים שלה, היה ברור שגם אפשרויות הנישואין שלה היו מצומצמות.
הזוג נישא ב-12 ביוני 1866 בכנסיית סנט אן שבקיו, מחוז סארי. הם הביאו לעולם בת אחת ושלושה בנים.
ביוגרפיה > קריירה צבאית מאוחרת

בשנת 1867 מונה פרנסיס מטק לקולונל של כבוד ב"בריגדת הארטילריה הראשונה של לונדון" (1st London Artillery Brigade), ובשנת 1876 לקולונל של כבוד ב"קורפוס הרובאים המתנדבים ה-49 של מידלסקס" (49th Middlesex Rifle Volunteers Corps), תפקידים אותם הוא החזיק עד יומו האחרון.
הוא סופח למטהו של הגנרל הבריטי, סר גרנט ג'וזף וולסלי במהלך מרד עוראבי במצרים ב-1882. הוא עוטר במדליית כסף על השתתפותו בקרב תל אל-כביר, בכוכב החדיב ובדרגה הראשונה של מסדר אוסמאני. עם שובו ממצרים הוענקה לו דרגת קולונל בצבא הבריטי.
ב-1889 קיבל הדוכס מטק דרגת קולונל (Oberst) וב-1891 דרגת גנרל מאיור (Generalmajor) בצבא הקיסרות הגרמנית. בנוסף, הוענקה לו ב-1893 דרגת מייג'ור גנרל בצבא הבריטי.
בשל העובדה שלפרנסיס לא הייתה שום ירושה, הזוג חי מהקצבה הממשלתית השנתית של מרי אדלייד בסכום של 5,000 ליש"ט (525,000 ליש"ט במונחים של 2013), בתוספת של קצבה ששולמה לה על ידי אמה. בקשותיה של מרי אדלייד מבת דודתה, המלכה ויקטוריה לקבל הקצבה נוספת נתקלו בסירוב. יחד עם זאת, התאפשר להם להתגורר בארמון קנזינגטון שבלונדון ובווייט לודג' בפארק ריצ'מונד כמעון כפרי.
הדוכס והדוכסית ניהלו אורח חיים מעבר לאמצעים הכספיים שלהם ועקב כך צברו חובות כבדים. ב-1883 הם עזבו את בריטניה ועברו להתגורר ביבשת אירופה, שם הם התאכסנו אצל קרוביהם בפירנצה ובגרמניה. בסופו של דבר הם שבו לבריטניה ב-1885.
ביוגרפיה > שנותיו האחרונות

בדבר המלך במועצה ביולי 1887 העניקה המלכה ויקטוריה לפרנסיס את התואר "הוד מעלתו" (Highness), לרגל יובל החמישים למלכותה. למרות זאת, עדיין נחשבו בני הזוג טק כקרובים מדרגה שנייה למשפחת המלוכה, עם מעמד כלכלי נמוך יחסית. מצב הכספי השתפר רק כאשר בתם, הנסיכה ויקטוריה מרי (שכונתה "מאי" בחוגי המשפחה), התארסה עם השני בתור לכתר הבריטי, הנסיך אלברט ויקטור, דוכס קלרנס. בתחילה הייתה התנגדות לשידוך מצד הוריו של הדוכס מקלרנס, הנסיך מוויילס והנסיכה מוויילס. ב-1890 כתב ארתור ג'יימס בלפור ללורד סולסברי: "הם לא רוצים את הנערה מטק מאחר שהם שונאים את הזוג טק ומאחר שהרעיון שהנסיכה מרי תגורר בבית מרלבורו עולה לנסיך מוויילס בבריאות". בכל אופן, ב-12 בדצמבר 1891 נתנה המלכה ויקטוריה את הסכמתה לאירוסין. מותו של הדוכס מקלרנס שישה שבועות לאחר מכן היווה מכה אכזרית. אף על פי כן, המלכה ויקטוריה חיבבה את הנסיכה מרי ונתנה את הסכמתה כאשר אחיו של הדוכס מקלרנס והבא בתור לכתר המלוכה, הנסיך ג'ורג', דוכס יורק, החליט לשאת את מרי לאשה במקום אחיו המת.
ב-1897 מתה הדוכסית מטק והותירה את פרנסיס באלמנותו. הוא המשיך להתגורר בוייט לודג', אך לא ביצע כל תפקיד מלכותי, למרות שהוא המשיך לקבל את ההקצבה הממשלתית של אשתו המנוחה.
הדוכס היה נשיא "החברה הבוטנית המלכותית" וחבר במספר מועדונים. פרנסיס מטק מת ב-21 בינואר 1900 בוייט לודג'. הוא נקבר לצד אשתו בקפלת סנט ג'ורג' שבטירת וינדזור.
משפחתו

ב-12 ביוני 1866 התחתן פרנסיס עם מרי אדלייד, נסיכת קיימברידג', בתם של הנסיך אדולפוס, דוכס קיימברידג' ואוגוסטה, נסיכת הסן-קאסל, ממנה נולדו לו 4 ילדים:
מרי (1867-1953), נישאה לג'ורג' החמישי, מלך הממלכה המאוחדת.
אדולפוס (1927-1868), לימים דוכס טק ומרקיז קיימברידג'.
פרנסיס (1910-1870).
אלכסנדר (1957-1874), לימים רוזן אתלון.
פרס NAACP Image

| --- | --- |
 תיאור:  פרס למצוינות בקולנוע, טלוויזיה, מוזיקה וספרות על ידי אנשים של צבע
 מדינה:  ארצות הברית
 הגוף המעניק:  NAACP 
 תקופת הפרס:  1967–הווה (כ־57 שנים)
 http://www.naacpimageawards.net
 
פרס NAACP Image הוא פרס המוענק החל מ-1967 מטעם ארגון האיגוד הלאומי לקידום אנשים צבעוניים (National Association for the Advancement of Colored People) האמריקאי, לאנשים של צבע, שהצטיינו בתחומי התרבות השונים: קולנוע, טלוויזיה, מוזיקה וספרות. בדומה לפרס אוסקר ופרס גראמי, מוענק הפרס במגוון קטגוריות, שנכון ל-2015 עומד מספרן על 35. בנוסף מוענק מדי פעם פרס מיוחד למפעל חיים כללי בתחומי התרבות. טקס הענקת הפרס, המתנהל בלוס אנג'לס, משודר החל משנת 1994 בטלוויזיה ברשת פוקס.
קטגוריות הפרס

| 0 | 1 | 2 |
| --- | --- | --- |
| סרט קולנוע הסרט הקולנוע הטוב ביותר  הסרט התיעודי הטוב ביותר  השחקנית הטובה ביותר בסרט קולנוע  השחקן הטוב ביותר בסרט קולנוע  שחקנית המשנה הטובה ביותר בסרט קולנוע  שחקן המשנה הטוב ביותר בסרט קולנוע  סרט הקולנוע הבינלאומי הטוב ביותר  סרט הקולנוע העצמאי הטוב ביותר  הבימוי הטוב ביותר בסרט קולנוע  התסריט הטוב ביותר בסרט קולנוע  הדיבוב הטוב ביותר של דמות - סרט קולנוע  הסרט הקצר הטוב ביותר (אנימציה) ספרות היצירה הספרותית הטובה ביותר - סיפורת  היצירה הספרותית הטובה ביותר - ספרי עיון  היצירה הספרותית הטובה ביותר – ביוגרפיה/אוטוביוגרפיה  היצירה הספרותית הטובה ביותר - רומן ביכורים  היצירה הספרותית הטובה ביותר – שירה  היצירה הספרותית הטובה ביותר - הדרכה  היצירה הספרותית הטובה ביותר - ילדים  היצירה הספרותית הטובה ביותר – נוער | מוזיקה האמן הטוב ביותר  הזמרת הטובה ביותר  הזמר הטוב ביותר  הצמד או הלהקה הטובים ביותר  אמן הג'אז הטוב ביותר  אלבום הג'אז הטוב ביותר  אמן הגוספל הטוב ביותר  אלבום גוספל הטוב ביותר (מסורתי או עכשווי)  הווידאו קליפ הטוב ביותר  השיר הטוב ביותר (מסורתי ועכשווי)  האלבום הטוב ביותר פודקאסט פודקאסט החדשות והמידע הטוב ביותר  פודקאסט סגנון החיים/העזרה העצמית הטוב ביותר  פודקאסט החברה והתרבות הטוב ביותר  פודקאסט המנות והבידור הטוב ביותר פרסים מיוחדים פרס הואנגארד  פרס יושב הראש  פרס הנשיא  פרס היכל התהילה  בדרן השנה  הפעיל החברתי של השנה  אישיות השנה במדיה החברתית | טלוויזיה סדרת הדרמה הטובה ביותר  השחקנית הטובה ביותר בסדרת דרמה  השחקן הטוב ביותר בסדרת דרמה  שחקנית המשנה הטובה ביותר בסדרת דרמה  שחקן משנה הטוב ביותר בסדרת דרמה  הבימוי הטוב ביותר בסדרת דרמה  התסריט הטוב ביותר בסדרת דרמה  תוכנית הילדים הטובה ביותר  סדרת הקומדיה הטובה ביותר  השחקנית הטובה ביותר בסדרה קומית  השחקן הטוב ביותר בסדרה קומית  שחקנית המשנה הטובה ביותר בסדרה קומית  שחקן משנה הטוב ביותר בסדרה קומית  השחקנית הטובה ביותר בסדרת דרמה בשעות היום  השחקן הטוב ביותר בסדרת דרמה בשעות היום  סרט הטלוויזיה/מיני-סדרה/ספיישל דרמטי הטוב ביותר  השחקנית הטובה ביותר בסרט טלוויזיה, מיני סדרה או ספיישל דרמטי  השחקן הטוב ביותר בסרט טלוויזיה, מיני סדרה או ספיישל דרמטי  ההופעה הטובה ביותר של נוער (סדרה, ספיישל, סרט טלוויזיה או מיני סדרה)  סדרה/ספיישל חדשות/מידע הטוב ביותר  תוכנית האירוח הטובה ביותר  סדרה/ספיישל וראייטי הטובה ביותר  הקריין הטוב ביותר |
פרנתרופוס בויזאי

| פרנתרופוס בויזאי |
| --- | --- |

תקופה
פליסטוקן, 2.3–1.2 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים צרי-אף
משפחה:: הומינידיים
תת־משפחה:: הומיננאים
שבט:: הומיניניים
תת־שבט:: הומינינים
סוג:: פרנתרופוס
מין:: פרנתרופוס בויזאי
שם מדעי
 Paranthropus boisei ‏ליקי, 1959

פרנתרופוס בויזאי (שם מדעי: Paranthropus boisei) הוא הומינין קדום שחי ביבשת אפריקה. הוא התאפיין בנפח מוח דומה לזה של השימפנזה, לסת ומשנן מפותחים, עצמות לחיים בולטות ואף שטוח. על ראשו היה רכס גרמי דמוי כרבולת ששימש לעיגון שרירי הלסת הגדולים.
הבויזאי התמחה באכילת עלים. שרידי בויזאי מתגלים לרוב בחפירות לצידם של שרידי אוסטרלופיתקוס ושרידי מינים קדומים מהסוג האנושי.
גילוי

התגלה לראשונה על ידי האנתרופולוגית מרי ליקי ב-17 ביולי 1959 בערוץ אולדובאי שבטנזניה. הגולגולת שהשתמרה היטב (שזכתה לכינוי "מפצח האגוזים") תוארכה ל-1.75 מיליון שנים לפני זמננו, והייתה בעלת מאפיינים ייחודיים של הפרנתרופוס רובוסטוס. מרי ובעלה לואיס ליקי סיווגו אותו כזינז'אנתרופוס בויזאי: "זינז'" היה שמו של אזור מזרח אפריקה בימי הביניים, "אנתרופוס" (יוונית: ανθρωπος) "אדם"; ו"בויזאי" על שם צ'ארלס בויסי, התורם של צוות האנתרופולוגים.
פרנתרופוס בויזאי (כך סווג בסופו של דבר) הוכיח את עצמו כאוצר מיוחד כאשר בנם של האנתרופולוגים, ריצ'רד ליקי, החשיב אותו כמין ההומינין הראשון שהשתמש בכלי אבן. ברנרד ווד מאוניברסיטת ליברפול שבאנגליה טען כי הכלים שהתגלו באתיופיה, ומתוארכים לכ-2.5 מיליון שנים לפני זמננו, יכולים להיות מעשי ידיו של פרנתרופוס בויזאי. לסת שהשתמרה היטב, הידועה כלסת התחתונה מפנינז', נמצאה על ידי עמיתו של ריצ'רד, קמויה קימאָוֹ, בשנת 1964 בפנינז' שבטנזניה. גולגולת נוספת, KNM ER 406, נחשפה בשנת 1969 על ידי ריצ'רד בקוּבי פורה באזור אגם טורקאנה שבקניה.
פר לגרקוויסט

| --- | --- |

 לידה:  23 במאי 1891 וקשה, שוודיה 
 פטירה:  11 ביולי 1974 (בגיל 83) דנדריד, שוודיה 
 שם לידה:  Pär Fabian Lagerkvist 
 מדינה:  שוודיה 
 מקום קבורה:  Lidingö kyrkogård 
 מקום לימודים:  אוניברסיטת אופסלה 
 שפות היצירה:  שוודית 
 בן או בת זוג:  Karen Sørensen (1916–?)  Elaine Lagerkvist (1925–?) 
 צאצאים:  Bengt Lagerkvist, Ulf Lagerkvist 
 פרסים והוקרה:  פרס נובל לספרות (1951)  דוקטור לשם כבוד מאוניברסיטת גטבורג (1941)  הפרס הגדול של Samfundet De Nio (1928)  פרס בלמן (1945) 
 
פר לגרקוויסט (בשוודית: Pär Lagerkvist;‏ 23 במאי 1891 - 11 ביולי 1974) היה סופר, מחזאי ומשורר שוודי, זוכה פרס נובל לספרות, חבר האקדמיה השוודית לספרות (הגוף הבוחר את זוכי פרס נובל לספרות).